IZJAVA
O DAVANJU PRIVOLE ZA PRIKUPLJANJE OSOBNIH PODATAKA

Potpisom ove Izjave dajem privolu Gradu Valpovu, kao tijelu javne vlasti (u nastavku teksta: Voditelj obrade osobnih podataka), da prikuplja i obrađuje moje osobne podatke.
Osobni podaci navedeni u zahtjevu i prilozima mogu se koristiti samo u svrhu isplate jednokratnih novčanih potpora učenicima osnovnih škola sa područja Grada Valpova u školskoj godini 2026/2027.
Ovom izjavom dajem privolu Gradu Valpovu da može provjeriti dostavljene podatke u mojem zahtjevu na način da će za njihovu vjerodostojnost zatražiti provjeru od strane nadležne osnovne škole po pitanju upisanih učenika u školsku godinu 2026/2027, odnosno Ministarstva unutarnjih poslova o trenutno prijavljenom prebivalištu ili boravištu učenika za koje je podnesen predmetni zahtjev.
Voditelj obrade osobnih podataka poduzima sve tehničke i organizacijske mjere za zaštitu osobnih podataka.
Voditelj obrade osobnih podataka će čuvati moje osobne podatke.
Upoznat sam s činjenicom da imam pravo na pristup informacijama vezanim uz postupak prikupljanja i obrade gore navedenih osobnih podataka, pravo na uvid u sve osobne podatke za koje sam dao ovu privolu, pravo da mogu ishoditi ispravak netočnih osobnih podataka i dopunu nepotpunih osobnih podataka, pravo na prenosivost podataka, pravo na ograničenje obrade kao i pravo na brisanje te pravo na povlačenje ove privole u kojem slučaju to ne utječe na zakonitost obrade koja se temeljila na ovoj privoli prije negoli je ona povučena. Upoznat sam s činjenicom da Grad Valpovo ima službenika za zaštitu osobnih podataka te njegovim identitetom (Siniša Gregoran, e-mail: dpo@valpovo.hr) kao i o mogućnosti podnošenja prigovora voditelju obrade i Agenciji za zaštitu osobnih podataka.
Svojim potpisom potvrđujem da sam upoznat da se gore navedeni osobni podaci čuvaju sukladno rokovima određenim Pravilnikom o zaštiti i obradi arhivskog i registraturnog gradiva Grada Valpova i Posebnim popisom gradiva s rokovima čuvanja („Sl. glasnik Grada Valpova“, br. 2/18.).
Izjavljujem da sam ovu privolu dao dobrovoljno te potvrđujem svojim vlastoručnim potpisom da sam upoznat od strane voditelja obrade osobnih podataka sa svrhom i osnovom obrade osobnih podataka na način kako je to utvrđeno ovom privolom kao i sa svojim pravima na zaštitu u vezi obrade osobnih podataka.

